सफाई अभियान चला स्वयंसेवकों ने किया श्रमदान
बावल | संगवाडीस्थित राजकीय वरिष्ठ माध्यमिक विद्यालय में चल रहे सात दिवसीय एनएसएस कैंप के दूसरे दिन सफाई अभियान चलाया गया। विद्यार्थियों द्वारा विद्यालय प्रांगण, खेल मैदान एवं विद्यालय के बाहर आसपास सफाई की गई। शिक्षकों ने स्वयं सेवकों को समाज हित के किसी भी कार्य को पूर्णता से करने का आह्वान किया। राजकीय गर्ल्स कॉलेज के प्रोफेसर डॉ. दलबीर सिंह यादव ने एनएसएस से जुड़े हुए विभिन्न पहलुओं पर प्रकाश डाला तथा बच्चों को कड़ी मेहनत, सतत प्रयास और सच्ची लगन से जीवन में सफलता को अपनाने का मंत्र दिया। एनएसएस संयोजक अशोक कुमार ने विद्यार्थियों को सामाजिक कार्यों के लिए प्रेरित किया। इस मौके पर अध्यापक फुलचंद, श्यामलाल, अशोक कुमार यादव, रमेश कुमार, बाला देवी आदि मौजूद रहीं।
hin_Deva hin_Deva